
Αρ. Φύλλου 267 


30 Απριλίου 1998 


ΠΕ ΡΙΕΧΟΜΕ ΝΑ 

ΑΜΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 416 τετρ. μέτρων, 
στη θέση «Δένδρο» περιφέρειας Κοινότητας Αργυ¬ 


ρός του Νομού Αχαΐας. 1 

Κήρυξη ως αναδασωτέας έκτασης 5.000 τετρ. μέτρων, 
στη θέση «Βαθιά Λάκκα» περιφέρειας Κοινότητας 
Σταροχωρίου του Νομού Αχαΐας. 2 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημίωσης λόγω αναγκαστικής 
απαλλοτρίωσης ακινήτων στις οδούς θεοδωράκη 
Γρίβα και Καβασίλων στα Ιωάννινα. 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικής και οικοδομικής γραμμής 
(Ρ.Γ. & Ο.Γ.), συντελεστή δόμησης (Σ.Δ.) και κάλυ¬ 
ψης (Κ) στο Ο.Τ. 279 του ρυμοτομικού σχεδίου 
(Ρ.Σ.) Λουτρακιού Νομού Κορινθίας. 4 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμο- 
τομηθεί με το εγκεκριμένο ρυμοτομικό σχέδιο των 
Δήμων Ψυχικού και Αθηνών για το Ο.Τ. 161 που περι¬ 
κλείεται από τις οδούς Περιφερειακή - Αττικού Άλ¬ 
σους - Μελεταπούλου και Ανώνυμη οδό, σύμφωνα με 
τις ενδείξεις της πράξης αναλογισμού 36/95. 5 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 946 (1) 

Κήρυξη ως αναδασωτέας έκτασης 416 τετρ. μέτρων, στη 
θέση «Δένδρο» περιφέρειας Κοινότητας Αργυρός του 
Νομού Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 
Έχοντας υπόψη: 

1. Το άρθρο 117 παρ. 3 του Συντάγματος της Χώρας. 


2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Την αριθ. 159/10.9.1997 απόφασή μας «Μεταβί¬ 
βαση εξουσίας προς υπογραφή στους προϊσταμένους των 
υπηρεσιών». 

4. Τις διατάξεις του Ν. 998/1979 «Περί προστασίας των 
δασών και των δασικών εκτάσεων» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 2. 

γ) Του άρθρου 70 παρ. 3 του Ν. 998/70 όπως συμπλη¬ 
ρώθηκε με το Ν. 2040/92. 

5. Τις σχετικές διαταγές του Υπουργείου Γεωργίας. 

6. Την αριθ. 2041/6.4.98 πρόταση του Δασαρχείου Πα- 
τρών «περί κηρϋξεως αναδασωτέας της αναφερόμενης 
στο θέμα έκτασης», αποφασίζουμε: 

Κηρύσσουμε αναδασωτέα, με σκοπό την αποκατά¬ 
σταση, με φυσική ή τεχνητή αναγέννηση, της δασικής 
βλάστησης, που καταστράφηκε από παράνομη κατάληψη 
και εκχέρσωση που προκλήθηκε από τον Παν/τη Αντ. 
Ασημακόπουλο, κάτοικο Πατρών, τη δημόσια δασική 
έκταση από αείφυλλα - πλατύφυλλα, εμβαδού 416 τ.μ. 
(τετρακόσια δεκαέξη τετρ. μέτρα), στη θέση «Δένδρο» 
περιφέρειας Κοινότητας Αργυρός και η οποία προσδιορί¬ 
ζεται από τα στοιχεία (Γ,Δ,Ε,Ζ,Κ,Γ) όπως φαίνονται στο 
συνημμένο διάγραμμα, το οποίο αποτελεί αναπόσπαστο 
μέρος της απόφασης αυτής και έχει όρια: 

Ανατολικά: Με δημόσια δασική έκταση. 

Δυτικά: Με επαρχιακό δρόμο προς Αργυρά. 

Βόρεια: Με αγρό ιδίου και επαρχιακό δρόμο προς Αρ¬ 
γυρά. 

Νότια: Με επαρχιακό δρόμο και πέραν αυτού με δημό¬ 
σια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 14 Απριλίου 1998 

Με εντολή Γεν. Γραμματέα Περιφέρειας 
Η Διευθύντρια 
ΕΥΜΟΡΦΙΑ ΠΑΝΤΑΖΗ 

Αριθ. 945 (2) 

Κήρυξη ως αναδασωτέας έκτασης 5.000 τετρ. μέτρων, 
στη θέση «Βαθιά Λάκκα»» περιφέρειας Κοινότητας 
Σταροχωρϊου του Νομού Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΗΣ ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1 · Το άρθρο 117 παρ. 3 του Συντάγματος της Χώρας. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Την αριθ. 159/10.9.1997 απόφασή μας «Μεταβί¬ 
βαση εξουσίας προς υπογραφή στους προϊσταμένους των 
υπηρεσιών». 

4. Τις διατάξεις του Ν. 998/1979 «Περί προστασίας των 
δασών και των δασικών εκτάσεων» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 2. 

γ) Του άρθρου 70 παρ. 3 του Ν. 998/70 όπως συμπλη¬ 
ρώθηκε με το Ν. 2040/92. 

5. Τις σχετικές διαταγές του Υπουργείου Γεωργίας. 

6. Την αριθ. 1973/3.4.98 πρόταση του Δασαρχείου Πα- 
τρών «περί κηρύξεως αναδασωτέας της αναφερόμενης 
στο θέμα έκτασης», αποφασίζουμε: 



Κηρύσσουμε αναδασωτέα, με σκοπό την αποκατά¬ 
σταση, με φυσική ή τεχνητή αναγέννηση, της δασικής 
βλάστησης, που καταστράφηκε από πυρκαγιά που προ- 
κλήθηκε από άγνωστα αίτια την 8.11.1997 και διαπιστώ¬ 
θηκε στις 23,3.1998, τη δημόσια δασική έκταση από αεί¬ 
φυλλα - πλατύφυλλα, εμβαδού 5.000 τ.μ. (πέντε χιλιάδες 
τετρ. μέτρα), στη θέση «Βαθιά Λάκκα» περιφέρειας Κοι¬ 
νότητας Σταροχωρίου και η οποία προσδιορίζεται από τα 
στοιχεία Α,Β,Γ,Δ,Ε,Α, όπως φαίνονται στο συνημμένο διά¬ 
γραμμα, το οποίο αποτελεί αναπόσπαστο μέρος της από¬ 
φασης αυτής και έχει όρια: 

Ανατολικά: Με εγκατ. αγροτικό δρόμο. 

Δυτικά: Με αγρό Μητρόπουλσυ. 

Βόρεια: Με αγροτικό δρόμο, με αγρό και με λωρίδα δη¬ 
μόσιας δασικής έκτασης. 

Νότια: Με αγρό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 15 Απριλίου 1998 

Με εντολή Γεν. Γραμματέα Περιφέρειας 
Η Διευθύντρια 
ΕΥΜΟΡΦΙΑ ΠΑΝΤΑΖΗ 


ί ί 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑ ΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθ. 9573 (3) 

Παρακατάθεση αποζημίωσης λόγω αναγκαστικής απαλ¬ 
λοτρίωσης ακινήτων στις οδούς θεοδωράκη Γρίβα και 
Καβασίλων στα Ιωάννινα. 

Ο ΔΗΜΑΡΧΟΣ ΙΩΑΝΝΙΝΩΝ 

Έχοντας υπόψη: 1) Τις διατάξεις του από 17.7.1923 
Ν.Δ. «Περί σχεδίων πόλεων....» όπως συμπληρώθηκε και 
τροποποιήθηκε, 2) τις διατάξεις των άρθρων 7 και 8 του 
Ν.Δ. 797/1971 «Περίαναγκαστικών απαλλοτριώσεων», 3) 
την αριθ. 77/27.2.1992 απόφαση Νομάρχη Ιωαννίνων 
τροποποίηση σχεδίου πόλης στα Ο.Τ. 217 και 219 (οδός 
Καβασίλων - Γρίβα), 4) την αριθ. 13/1992 πράξη αναλογι¬ 
σμού υποχρεώσεων που συνέταξε η τεχνική υπηρεσία του 
Δήμου Ιωαννιτών και κυρώθηκε νόμιμα και απαλλοτριώνο- 
νται οι ιδιοκτησίες που φέρονται στα ονόματα α) Ιωάννης 
Κουρματζής, Αθανάσιος Κουρματζής και Έλλη χα Σπ. 
Κουρματζή, β) Δημήτριος Καλύβας, Θεοφάνης Καλύβας, 
Κων/νος Καλύβας, Βαλεντίνη Καραβασϊλη, Ερμιόνη Κα¬ 
λύβα, Επαμεινόντας Καλύβας, Χαρίκλεια Νέζη και γ) Μι¬ 
χαήλ Καραγιάννης, 5) την αριθ. 711/1996 απόφαση του 
Μονομελούς Πρωτοδικείου Ιωαννίνων και την αριθ. 349/ 
1997 απόφαση του Εφετείου Ιωαννίνων που καθόρισαν 
τις τιμές μονάδος για τα οικόπεδα και τα επικείμενα. 

Με βάση τις τιμές αυτές η αποζημίωση ανέρχεται στο 
ποσό των 48 355.750,0 δρχ., 31.223.500,0 δρχ. και 
525.000,0 δρχ. αντίστοιχα. 

Η Διεύθυνση Δανείων Ν.Π. και Τ.Ε. από δάνειο και για 
λογαριασμό του Δήμου Ιωαννιτών κατέθεσε στο Ταμείο 
Παρακαταθηκών και Δανείων το ποσό των 80.104.250,0 
δρχ. και εκδόθηκε το αριθ. 4146/28.4.1998 γραμμάτιο 
σύστασης παρακαταθήκης. 

Ανακοινώνουμε σε καθένα που έχει ή αξιώνει δικαιώ¬ 
ματα στις απαλλοτριούμενες αυτές ιδιοκτησίες, την παρα¬ 
κατάθεση της αποζημίωσης που θα αποδοθεί στους δι¬ 
καιούχους που θα αναγνωριστούν σύμφωνα με το Νόμο. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ιωάννινα, 28 Απριλίου 1998 

Ο Δήμαρχος 
Α. ΦΑΡΜΑΚΗΣ 


ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 575/ΣΧΕΤ.576 (4) 

Τροποποίηση ρυμοτομικής και οικοδομικής γραμμής (Ρ.Γ. 

& Ο.Γ.), συντελεστή δόμησης (Σ.Δ.) και κάλυψης (Κ) 

στο Ο.Τ. 279 του ρυμοτομικού σχεδίου (Ρ.Σ.) Λουτρα¬ 
κιού Νομού Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Το Ν. 2503/97 (ΦΕΚ 107/Α797) «Διοίκηση, οργά¬ 
νωση.... περιφέρειας». 

2. Το Ν, 2508/97, άρθρο 19 παρ. 5 και άρθρο 25 παρ. 
9α. 

3. Τις 262/96 και 89/96 αποφάσεις Δήμου Λουτρακιού 
και τις 1732/6.3,97 και 1733/6.3.97 βεβαιώσεις Δήμου 
Λουτρακιού περί μη υποβολής ενστάσεων. 

4. Τις 1144/26.2.98 και 425/26-2.98 εισηγήσεις της Δ/ 
νσης ΠΕΧΩ και τα πρακτικά 1 Ζ5.3.98, θέμα 3ο και 4ο αντί¬ 
στοιχα του Περιφερειακού Συμβουλίου Χ.Ο.Π. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού και αυτού του οικείου Ο.Τ.Α., αποφασίζουμε: 

1. Την τροποποίηση της Ρ.Γ. και Ο Γ. (μερική) στο Ο.Τ. 
279, όπως απεικονίζεται με πράσινη και κόκκινη συνεχή 
γραμμή στο σχέδιο (απόσπασμα ισχύοντος ρυμοτομικού 
σχεδίου Λουτρακιού) σε κλίμακα 1:500, που συνοδεύει 
την απόφαση αυτή. 

2. Την τροποποίηση του Σ.Δ. σε 1,00 και της Κ σε 0,50 
στο Ο.Τ. 279. 

Κατά τα λοιπά ισχύουν τα Π.Δ. 9.7.79 (ΦΕΚ 367/Δ') και 
Π .Δ. 18.5.89 (ΦΕΚ 414/Δ) καιΑπ. Νομάρχη 1833/5.4.95 
(ΦΕΚ 237/Δ795). 

Η ισχύς αυτής αρχίζει από την ημερομηνία δημοσίευσής 
της. 

Η απόφαση αυτή μαζί με το συνημμένο σχέδιο 1:500 να 
δημοσιευθεί στην Εφημερίδα της Κυβερνήσεως. 

Κόρινθος, 23 Απριλίου 1998 

Ο Γεν. Γραμ. Περιφέρειας Πελοποννήσου 
ΑΝΤΩΝΗΣ ΜΑΤΣΙΓΚΟΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ} 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 


Αριθ. Δ12/0/32021 

Παρακατάθεση αποζημίωσης ακινήτων που έχουν ρυμο- 
τομηθεΙ με το εγκεκριμένο ρυμοτομικά σχέδιο των Δή¬ 
μων Ψυχικού και Αθηνών για το Ο.Τ. 161 που περι¬ 
κλείεται από τις οδούς Περιφερειακή - Αττικού Αλ¬ 
σους - Μελετοπούλου και Ανώνυμη οδό, σύμφωνα με 
τις ενδείξεις της πράξης αναλογισμού 36/95. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του Ν.Δ. 17.7.1923 -Περί σχεδίων πό¬ 
λεων, κωμών κλπ.» (ΦΕΚ 228/Α723) και του άρθρου 5 του 
Ν. 653/77 (ΦΕΚ 214/Α'). 

2) Τις διατάξεις του Ν. Δ/τος 797/71 «Περί αναγκαστι¬ 
κών απαλλοτριώσεων» (ΦΕΚ 1/Α/71). 

3) Τις διατάξεις του άρθρου 6 του Ν. 5269/31. 

4) Την εξουσιοδοτική απόφαση του Υπουργού Περιβάλ¬ 
λοντος, Χωροταξίας και Δημοσίων Έργων Δ17/01/79/ 
Φ.2 2.1./24.8.89 (ΦΕΚ 666/Β ). 

5) Τις διατάξεις του Π.Δ. 69/88 (ΦΕΚ 28/Α) «Περί Ορ¬ 
γανισμού Γ.Γ.Δ.Ε. του Υ.ΠΕ.ΧΩ.Δ.Ε.». 

6) Τον πίνακα υπολογισμού - παρακατάθεσης της απο¬ 
ζημίωσης με ημερομηνία 7.7.1997 που συντάχθηκε με 


βάση την απόφαση 1736/1996 του Μονομελούςδ Πρωτο¬ 
δικείου Αθηνών για ακίνητα που ρυμοτομήθηκαν για το 
Ο.Τ. 161 που περικλείεται από τις οδούς Περιφερειακή - 
Αττικού Άλσους - Μελετοπούλου και Ανώνυμη οδό στους 
Δήμους Ψυχικού και Αθηνών σύμφωνα με τις ενδείξεις της 
πράξης αναλογισμού 36/95, ειδοποιούμε: 

Τα πρόσωπα που έχουν ή αξιώνουν εμπράγματα δικαιώ¬ 
ματα στα παραπάνω ακίνητα που έχουν ρυμοτομηθεί, 
όπως σημειώνονται στα στοιχεία προδικασίας του άρθρου 
5 του Ν. 653/77 ότι η αποζημίωση για τα ακίνητα αυτά έχει 
κατατεθεί στο Ταμείο Παρακαταθηκών και Δανείων, 
ύστερα από τον συμψηφισμό δικαιωμάτων και υποχρεώ¬ 
σεων που προβλέπει το άρθρο 6 του Ν. 5269/31 με την 
έκδοση του γραμματίου παρακαταθήκης 4142/27.4.98 
για συνολικό ποσό 22.048.560 δρχ. 

Η παρακατάθεση της αποζημίωσης θα καταβληθεί στα 
πρόσωπα που θα αναγνωριστούν δικαιούχοι. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 27 Απριλίου 1998 

Με εντολή Υπουργού 
Η Τμηματάρχης 
ΕΛ. ΔΗΜΗΤΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



